***ΔΙΚΗΓΟΡΙΚΟΣ ΣΥΛΛΟΓΟΣ ΒΕΡΟΙΑΣ***

***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**Των Δημοτικών -Περιφερειακών Εκλογών &**

**Των Ευρωεκλογών της 26ης Mαϊου 2019**

**και των επαναληπτικών αυτών στις 2 Ιουνίου 2019**

 **Σύμφωνα με τους διορισμούς μας αναλαμβάνουμε ή τμήματα Α (ευρωεκλογές και περιφερικές) ή τμήματα Β (δημοτικές) ή Ενιαία. Ο καθένας θα εστιάσει στα σημεία που αφορούν το τμήμα του.**

**Παρασκευή   24-5-2019** :**Παρουσιαζόμαστε**   στον Έφορο Δικαστικών αντιπροσώπων (**Πρωτοδικείο**),στον **Εισαγγελέα** και στον **Γενικό Γραμματέα της Περιφέρειας** (πρώην Νομαρχία ,Μητροπόλεως 44) και δηλώνουμε ότι αναλαμβάνουμε καθήκοντα

 **Παρασκευή ή Σάββατο 24 ή 25 /5/2019** :Παραλαβή εκλογικού σάκου και υλικού από τον δήμο που ανήκει το εκλογικό τμήμα και συγκεκριμμένα:

Δήμος Βέροιας,από Παρασκευή μεσημέρι από το πρώην Δημαρχείο της Εκλογικής Περιφέρειας που ανήκει το εκλογικό τμήμα πχ Δημαρχείο Βέροιας,π.Δημαρχείο Μακεδονίδος,π.Απ.Παύλου κλπ

 Δήμος Αλεξάνδρειας:Από Παρασκευή πρωϊ ,ομοίως.

Δήμος Νάουσας ,τηλεφωνούμε  την Πέμπτη στο Δήμο και  μαθαίνουμε πώς & πότε θα παραλάβουμε .

ΠΡΟΣΟΧΗ:Μαζί με τον σάκο παραλαμβάνουμε και την ΣΦΡΑΓΙΔΑ,την οποία θα παραδώσουμε ,μετά το πέρας της εκλογικής διαδικασίας, πάλι στον Δήμο.Αν δεν την παραδώσουμε δεν θα μας δοθεί νέα την δεύτερη Κυριακή.
  ***Παραλαμβάνοντας τον σάκο***  (που θα είναι λευκής απόχρωσης, αλλά θα έχει τυπωμένα στην εξωτερική πλευρά με κεφαλαία γράμματα ως εξής:(α) με μαύρη απόχρωση “*Δημοτικές Εκλογές*”, (β) με μαύρη απόχρωση “*Κοινοτικές Εκλογές*”, (γ) με “θαλασσιά” απόχρωση “*Περιφερειακές Εκλογές*” και (δ) με καφέ απόχρωση “*Εκλογές Ευρωπαϊκού Κοινοβουλίου 2019*”) και ***κάνουμε:***

***α.- Έλεγχο εκλογικών εγγράφων***

**ΣΕ ΕΝΑΝ ΣΑΚΚΟ ,ΜΙΑ ΦΟΡΑ ΑΝΑ ΚΥΡΙΚΗ ,υπάρχει:**

 Ι.- **Ο εκλογικός κατάλογος**.

ΙΙ.- **Το Βιβλίο Πρωτοκόλλου Ψηφοφορίας**(είναι τριπλότυπο ή διπλότυπο ανάλογα με το αν το τμήμα είναι σπασμένο ή ενιαίο ,  για τις Περιφερειακές Εκλογές , για τις Δημοτικές Εκλογές και Ευρωεκλογές).

ΙΙΙ.-  **Βιβλία Πράξεων της Εφορευτικής Επιτροπής** ,ανάλογα με το εκλογικό τμήμα.

 ΙV.- **Βιβλία Διαλογής Ψήφων**(υπέρ συνδυασμών και υπέρ υποψηφίων) ανάλογα με το εκλογικό τμήμα.

V .- Την προκήρυξη που περιλαμβάνει τους συνδυασμούς και τους υποψήφιους στη συγκεκριμένη περιφέρεια, Δήμο και ευρωεκλογές.

VI .- Έντυπα δηλώσεων εκλογέων.

VII.- Έντυπα βεβαιώσεων εκλογέων ότι ψήφισαν.

 **Τα έντυπα τηλεγραφήματα**για τους συνδυασμούς (Α΄τηλεγράφημα ),το οποίο παραδίδουμε στον υπάλληλο του Δήμου και τους υποψήφιους (Β΄τηλεγράφημα),το οποίο παραδίδουμε στην Αντιπεριφέρεια

**Ο,τι  λείπει το ζητάμε από τον Δήμο ή την Νομαρχία**

 ***ΤΟ ΕΚΛΟΓΙΚΟ ΥΛΙΚΟ ΘΑ ΔΟΘΕΙ ΜΙΑ ΦΟΡΑ ( στυλό, χάρακας ,κλειδαριές κλπ)***

**ΠΡΟΣΟΧΗ:΄ΟΠΟΥ χρησιμοποιηθούν προεκτυπωμένες καταστάσεις, που θα ενσωματωθούν στα Εκλογικά Βιβλία, θα πρέπει να σφραγισθούν με ενωτικές σφραγίδες της Εφορευτικής Επιτροπής, προκειμένου να παραληφθούν από το Πρωτοδικείο**

**β.- Έλεγχο ψηφοδελτίων- φακέλων**

**Τα ψηφοδέλτια: ,λευκά για αυτοδιοικητικές και σιέλ για ευρωεκλογές.**

**Φάκελοι:** Για τις αυτοδιοικητικές εκλογές, οι φάκελοι θα είναι λευκοί, θα φέρουν με “βαθύ μπλε” απόχρωση διαφορετικά γράμματα.

Ο φάκελος των περιφερειακών εκλογών θα αναγράφει το γράμμα “Π”.  Εκείνος για την ανάδειξη Δημάρχων και Δημοτικών Συμβούλων το γράμμα “Δ”, ενώ ο φάκελος για την ανάδειξη Συμβούλων και Προέδρων Κοινοτήτων το γράμμα “Κ”.

Για τις ευρωεκλογές ο φάκελος θα είναι σιέλ και οι φάκελοι και τα ψηφοδέλτια.

Πρέπει να ελεγχθεί αν μέσα στο σάκο βρίσκονται τα ορθά ψηφοδέλτια (της συγκεκριμένης εκλογικής περιφέρειας Δήμου, Δημοτικής ή Τοπικής Κοινότητας), σε επαρκή ποσότητα και σε καλή κατάσταση) όλων των συνδυασμών, που αναφέρονται στην προκήρυξη του Δήμου και της Περιφέρειας αντίστοιχα, καθώς και λευκά.

  Επίσης ελέγχουμε **για φακέλους** και **σφραγίδα** . Αν δεν υπάρχει η Εφορευτική Επιτροπή (ΕΕ) χρησιμοποιεί την σφραγίδα μίας άλλης αρχής ,που ορίζει με απόφαση της

**ΠΡΟΣΟΧΗ για το Σάββατο**

**Α)Καλό είναι  να συμπληρώσουμε μία   Βεβαίωση ψήφισης εκλογέων (βρίσκεται στο σάκο),  με όλα τα στοιχεία της  εκλογικής περιφέρειας (ΚΕΝΤΡΙΚΗΣ ΜΑΚΕΔΟΝΙΑΣ),περιφερειακή Ενότητα (ΗΜΑΘΙΑΣ) Δήμος, Εκλογικό Τμήμα, τόπος, ημερομηνία και ονοματεπώνυμο Δικαστικού Αντιπροσώπου) και να αναπαραχθεί σε φωτοαντιγραφικό αρκετές φορές, ώστε να απομένει μόνο προς συμπλήρωση το ονοματεπώνυμο του εκλογέα,γιατί πολλοί εκλογείς  θα   ζητήσουν βεβαίωση ότι ψήφισαν και δεν θα προλαβαίνουμε να την συμπληρώσουμε κατά την διάρκεια της ψηφοφορίας.**

 **Β)** Να συμπληρώσουμε το Έντυπο Πληρωμής Αντιπροσώπου και Γραμματέως (εις διπλούν με αναγραφή του Α.Φ.Μ. κ.λ.π)

Γ)Θα διευκόλυνε επίσης,να συμπληρώσουμε αυτόν τον πίνακα,να τον αναπαράγουμε στον υπολογιστή μας και να τον κωλύσουμε στα βιβλία

**ΠΕΡΙΦΕΡΕΙΑ ..................................................................................................**

**ΝΟΜΟΣ ............................................................................................................**

**ΠΕΡΙΦΕΡΕΙΑΚΗ ΕΝΟΤΗΤΑ………………………………………………**

**ΔΗΜΟΣ .............................................................................................................**

**ΕΚΛΟΓΙΚΟ ΔΙΑΜΕΡΙΣΜΑ ..........................................................................**

**ΕΚΛΟΓΙΚΟ ΤΜΗΜΑ .....................................................................................**

**Δ)** **.Να έχουμε μαζί μας Υγρό διαγραφής (blanco) ,Aναπτήρα , Λαστιχάκια , Ψαλίδι , Κολλητική ταινία (σελοταίηπ) , Kόλλα stick , Αριθμομηχανή (κομπιουτεράκι) , φακέλους μεγάλου μεγέθους (Α4 ή μεγαλύτερους) ανά εκλογή ,Σειρά μαρκαδόρων διαφόρων χρωμάτων ΚΑΙ μεγάλο συρραπτικό**

**Στα ενιαία τμήματα δηλ. στα Τμήματα που διεξάγονται οι εκλογές χωρίς διάκριση σε Α και Β (, απασχολούνται 2 γραμματείς.**

**ΣΥΜΠΛΗΡΩΝΟΥΜΕ ΤΑ ΒΙΒΛΙΑ-**

   1)Είναι σκόπιμο, **(για τις συγκεκριμένες εκλογές αναγκαίο )**,να συμπληρωθεί ή να επικολληθεί το Πρακτικό 2 του Βιβλίου εκ των προτέρων κάθε εκλογής , με την καταγραφή των ονομάτων όλων των συνδυασμών και κυρίως των υποψηφίων των συνδυασμών που μετέχουν στις εκλογές αυτές, με τη σειρά που αναφέρονται στην προκήρυξη στην οικεία θέση.

**2)**Είναι σκόπιμο να συμπληρωθούν και στα Βιβλία αυτά τα ονόματα των συνδυασμών επίσης με τη σειρά που αναφέρονται στην προκήρυξη (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

**3)**Είναι επίσης σκόπιμο **(για τις συγκεκριμένες εκλογές αναγκαίο)**να συμπληρωθούν από το Σάββατο, τα ονόματα των υποψηφίων στο σχετικό πρωτόκολλο διαλογής (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

 **Κυριακή 26-5-2019:** Μία ώρα πριν από την ψηφοφορία δηλαδή στις 6.00πμ τα μέλη της  εφορευτικής επιτροπής είναι υποχρεωμένα να βρίσκονται στον τόπο της ψηφοφορίας ,ετοιμάζουμε αίθουσα για την παραλαβή  του καταστήματος ,κάλπης , επίπλων , κ.λ.π. Η εφορευτική επιτροπή τακτοποιεί την αίθουσα της ψηφοφορία ( Τραπέζια  καρέκλες , 2 ,3 παραβάν κ.λ.π ). συντάσσεται πρακτικό **( Νο 1 Πρακτικού**) **που υπογράφεται από την εφορευτική επιτροπή και τους αντιπροσώπους συνδυασμών κλπ**.

 Η εφορευτική επιτροπή αναθέτει καθήκοντα γραμματέα για την σύνταξη των πρακτικών της.

Υπάρχει έντυπο πρακτικό μέσα στο σάκο ενοποιημένο με το πρακτικό Νο 2
  Για την ψηφοφορία τηρείται από την εφορευτική επιτροπή  **πρωτόκολλο** ψηφοφορίας στο οποίο γράφονται οι εκλογείς που  ψηφίζουν και ο αριθμός του εκλογικού καταλόγου όπου είναι γραμμένος κάθε εκλογέας ΑΛΛΑ ΑΡΚΕΙ Η ΑΝΑΓΡΑΦΗ ΤΟΥ ΑΥΞΟΝΤΑ ΑΡΙΘΜΟΥ ΤΟΥ ΕΚΛΟΓΙΚΟΥ ΚΑΤΑΛΟΓΟΥ (εγκύκλιος 304447/2019)

 **Κλειδώνουμε τις κάλπες**

**Έναρξη ψηφοφορίας 7.00 πμ - λήξη 19.00μμ**

 ***Εφορευτική επιτροπή***:Την εκλογή διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο ,ως Πρόεδρο και από 4 λαϊκά μέλη(τακτικά ή αναπληρωματικά).Αν λείπουν τα τακτικά ή αναπληρωματικά μέλη ,την εκλογή κάνει ο δικαστικός αντιπρόσωπος με τα παρόντα μόνο μέλη Ο Δικαστικός Αντιπρόσωπος ,εκτός από τα καθήκοντα του Προέδρου της ΕΕ έχει τα δικαιώματα και τις υποχρεώσεις του ανακριτικού υπαλλήλου και ενεργεί αυτεπάγγελτα ή μετά από μήνυση οποιουδήποτε πολίτη την ανάκριση για να εξακριβώσει όλες τις αξιόποινες πράξεις που έγινα μέσα ή γύρω από το εκλογικό κατάστημα .Ενεργεί μόνος του χωρίς να συμπράττει γραμματέας και λοιπά και διαβιβάζει τις μηνύσεις και τα σχετικά στον αρμόδιο Εισαγγελέα Πλημμελειοδικών . Δικαστικός αντιπρόσωπος διεξάγει την εκλογή μόνος ,αν λείπουν μέλη της εφορευτικής επιτροπής (Τακτικά και αναπληρωματικά). Αν λείπει ή κωλύεται ο Δικαστικός αντιπρόσωπος και δεν σταλεί αναπληρωματικός από τον έφορο των Δικαστικών αντιπροσώπων την εκλογή διεξάγει η Εφορευτική επιτροπή, εφόσον είναι παρόντα τρία μέλη τουλάχιστον. Στην περίπτωση αυτή προεδρεύει ο μεγαλύτερος στην ηλικία. Και τότε αποφασίζει κατά πλειοψηφία η επιτροπή. Επί ισοψηφίας επικρατεί η ψήφος του Προέδρου . Όταν υπάρχει Δικαστικός Αντιπρόσωπος η Εφορευτική επιτροπή αποφασίζει κατά πλειοψηφία.

 Δηλαδή ο Δικαστικός Αντιπρόσωπος έχει ίση ψήφο με τα μέλη της εφορευτικής επιτροπής. Σε περίπτωση ισοψηφίας επικρατεί η ψήφος του δικαστικού αντιπροσώπου.

**3.- ΝΟΜΙΜΟΠΟΙΗΣΗ ΑΝΤΙΠΡΟΣΩΠΩΝ ΣΥΝΔΥΑΣΜΩΝ (άρθρα 22 και 124 Ν. 3852/2010)** . Οι Αντιπρόσωποι των συνδυασμών ή του μεμονωμένου υποψηφίου, προσκομίζουν το έγγραφο του διορισμού τους (υπογραμμένο, συνήθως με μηχανικό μέσο, από τον υποψήφιο Περιφερειάρχη ή Δήμαρχο ή τον υποψήφιο αντίστοιχα ή το προς τούτο εντεταλμένο πρόσωπο) στο οποίο αναγράφεται το όνομα του τακτικού Αντιπροσώπου και ενός ή δύο αναπληρωματικών. Οι παραπάνω Αντιπρόσωποι παραμένουν στο εκλογικό τμήμα ολόκληρη τη διάρκεια της ψηφοφορίας και, κατά τη διαλογή, ασκούν τα νόμιμα δικαιώματά τους και υπογράφουν στα σχετικά Πρακτικά της Εφορευτικής Επιτροπής.Αν οι αντιπρόσωποι των υποψηφίων είναι πάνω από τρεις, εφαρμόζεται το αρθρο 40 του ΠΔ 96/2007)

**ΠΟΙΟΙ ΨΗΦΙΖΟΥΝ ΚΑΙ ΠΩΣ**

 **Οι δικαστικοί αντιπρόσωποι,** α) **στις δημοτικές εκλογές ψηφίζουν αν είναι γραμμένοι στον εκλογικό κατάλογο του δήμου όπου ασκούν τα καθήκοντά τους.Ψηφίζουν δε, για άναδειξη Συμβούλων Κοινότητας,μόνο αν το εκλογικό τμήμα που**  ασκούν τα καθήκοντά τους **,ανήκει στην ίδια Κοινότητα ,στους εκλογικούς καταλόγους του οποίου είναι εγγεγραμμένοι.**

 **Στην περίπτωση που ψηφίζουν, υπογράφουν υπεύθυνη δήλωση** στην οποία δηλώνουν τον Δήμο και το εκλογικό τμήμα, στους εκλογικούς καταλόγους του οποίου είναι εγγεγραμμένοι, γίνεται σχετική μνεία στο βιβλίο πρακτικών και αναγράφονται τα στοιχεία τους στο πρωτόκολλο ψηφοφορίας

**β)στις περιφερειακές εκλογές** ψηφίζουν στο εκλογικό τμήμα που ασκούν τα καθήκοντά τους, μόνον εφόσον είναι εγγεγραμμένοι στον εκλογικό κατάλογο Δήμου της οικείας περιφέρειας **υπογράφοντας υπεύθυνη δήλωση,ως άνω**

**γ)** **ευρωεκλογές** ψηφίζουν στο εκλογικό τμήμα που ασκούν τα καθήκοντά τους και υπογράφουν υπεύθυνη δήλωση ως ανω

 **Αν είναι διορισμένος σε τμήμα Α θα πάει στο αντίστοιχο Β για δημοτικές ή το αντίθετο.**

**Τα μέλη των εφορευτικών επιτροπών** ψηφίζουν στο τμήμα που ασκούν τα καθήκοντά τους.

**Οι γραμματείς** ψηφίζουν μόνο στο τμήμα που είναι εγγεγραμμένοι

  **Ετεροδημότες: ΄Οπου υπάρχει Ε στον εκλογικό κατάλογο,ψηφίζει μόνο σε περιφερειακές και δημοτικές**

 **Σε τμήμα που υπάρχει ειδικός εκλογικός κατάλογος ετεροδημοτών,ψηφίζουν μόνο για ευρωεκλογές.**

 **Πολίτες της Ευρωπαϊκής Ένωσης: Συμπεριλαμβάνονται σε ειδικούς εκλογικούς καταλόγους και ψηφίζουν σε όλες τις κάλπες.**

 **Στρατιωτικοί κλπ (αρθρο 27 του ΠΔ26/2012): Ψηφίζουν μόνο στις ευρωεκλογές.**

**Διπλοεγγεγραμμένοι:.**Η ένδειξη «Δ» δίπλα στο όνομα εκλογέα στον εκλογικό κατάλογο υποδηλώνει ότι είναι διπλοεγγεγραμμένος. Προκειμένου να ψηφίσει θα πρέπει να συμπληρώσει **έντυπη υπεύθυνη δήλωση** ότι έχοντας υπόψη τη διάταξη του άρθρου 113 §2 του Π.Δ. 26/2012 για την εκλογή βουλευτών έλαβε γνώση ότι είναι διπλοεγγεγραμμένος και δηλώνει ότι δεν έχει ψηφίσει ούτε προτίθεται να ψηφίσει σε άλλο Εκλογικό Τμήμα της χώρας.

**Διπλοεγγεγραμμένοι και**  **Ετεροδημότες(ΔΕ): ψηφίζει αυτοδιοικητικές ,με υπεύθυνη δήλωση,ΟΧΙ Ευρωεκλογές**

 **Αναγνώριση των ψηφοφόρων:**
 Η αναγνώριση των ψηφοφόρων γίνεται βάσει της αστυνομικής ταυτότητας  και αν δεν έχουν του διαβατηρίου τους (ακόμη και αυτά που έχουν λήξει)  ή την άδεια οδήγησης ή το βιβλιάριο υγείας ή τη σχετική προσωρινή βεβαίωση της αρμόδιας αρχής.
 Κατά την αναγνώριση των εκλογέων είναι ενδεχόμενο να διαπιστωθούν για ορισμένους εκλογείς ,ασυμφωνίες από λάθη ή άλλες αιτίες ,στα στοιχεία τους μεταξύ του εκλογικού καταλόγου  βιβλιαρίου  και  της αστυνομικής τους ταυτότητας.Ειδικότερα,α) Η εγγραφή στους λεξικογραφημένους και ενοποιημένους εκλογικούς καταλόγους να μη συμπίπτει απόλυτα με τα στοιχεία της αστυνομικής ή  της υπηρεσιακής τους ταυτότητας ,από ενδεχόμενα λάθη κατά την λεξικογράφηση ,ενοποίηση ή εκτύπωση των πρωτοτύπων εκλογικών καταλόγων .
Αν τα λάθη είναι ουσιώδη και όχι απλώς τυπογραφικά  τότε αν είναι α)άνδρας προσκομίζει από τον Δήμο βεβαίωση ταυτοπροσωπίας αν β) είναι γυναίκα ,πριν προσκομίζει από τον Δήμο βεβαίωση ταυτοπροσωπίας,ελέγχουμε μήπως καταχωρήθηκε με το πατρικό της ή του πρώην συζύγου της,οπότε αν δεν αποδεικνύεται από την ταυτότητα τότε  προσκομίζει ληξιαρχική πράξη γάμου ή διαζευκτήριο κλπ.
**Να έχει παραλειφθεί η εγγραφή εκλογέων στους εκλογικούς καταλόγους**
  -Για να μπορέσουν να ασκήσουν το εκλογικό τους δικαίωμα οι εκλογείς αυτοί,πρέπει να προσκομίσουν πιστοποιητικό εγγραφής από τον Δήμο ή την κοινότητα στα δημοτολόγια του οποίου είναι εγγεγραμμένοι και να ψηφίσουν σ΄οποιοδήποτε εκλογικό τμήμα του Δήμου αυτού και να υπογράψουν υπεύθυνη δήλωση,όπως οι διπλοεγγεγραμμένοι-Τα ονόματα αυτά προστίθενται στους εκλογικούς καταλόγους και  προστίθενται στους εγγεγραμμένους.

**Ψηφοφορία πολιτών με αναπηρία:** Οι εκλογείς με αναπηρία ψηφίζουν με απόλυτη προτεραιότητα, ενώ καταβάλλεται κάθε προσπάθεια από τον Δικαστικό Αντιπρόσωπο (ακόμα και, εφόσον απαιτηθεί, παραδίδει ο ίδιος τους αντίστοιχους φακέλους με τα ψηφοδέλτια στον/στην ανήμπορο εκλογέα, προκειμένου να ψηφίσει σε διαχώρισμα Εκλογικού Τμήματος του ισογείου) ώστε να ψηφίσουν με τον ευκολότερο δυνατό τρόπο.

 **Η ψηφοφορία απαγορεύεται να διακοπεί** πλην για λόγους εξαιρετικούς και απρόβλεπτους, οπότε πρέπει να γίνει σχετική μνεία στα πρακτικά. Η αδικαιολόγητη διακοπή της ψηφοφορίας αποτελεί ειδικό εκλογικό ποινικό αδίκημα (άρθρο 119§2 α΄ περ. γγ΄ του Π.Δ. 26/2012), ενώ παράλληλα θα πρέπει να παραταθεί η ψηφοφορία για χρόνο ίσο με αυτόν της διακοπής (άρθρο 89§1 ΠΔ 26/2012)

**Ενστάσεις κατά την διάρκεια της ψηφοφορίας**
Κάθε εκλογέας ή υποψήφιος ή αντιπρόσωπος έχει δικαίωμα να υποβάλλει στην εφορευτική επιτροπή ενστάσεις για παραβάσεις του νόμου κατά την διάρκεια της ψηφοφορίας ,μέσα ή έξω από το εκλογικό κατάστημα. Οι ενστάσεις είναι **γραπτές** και  καταχωρίζονται  υποχρεωτικά  στο  βιβλίο πρακτικών .**Η υποβολή οποιασδήποτε ένστασης δεν διακόπτει την ψηφοφορία**. Για τις ενστάσεις και για κάθε άλλο ζήτημα που παρουσιάζεται κατά την διάρκεια της εκλογής αποφασίζει η εφορευτική επιτροπή αιτιολογημένα ,είτε αμέσως είτε **όταν τελειώσει η
ψηφοφορία**  και τις αποφάσεις της τις καταχωρεί στα πρακτικά
Ειδικά για την ακυρότητα των ψηφοδελτίων κάθε μέλος της Ε.Ε. ,ο Δικαστικός Αντιπρόσωπος ,οι υποψήφιοι ή οι αντιπρόσωποι τους μπορούν να διατυπώσουν ένσταση . Για την ένσταση αυτής της παραγράφου αποφασίζει η Ε.Ε. αφού ακούσει τον Δικαστικό Αντιπρόσωπο.

ΨΗΦΟΦΟΡΙΑ

**Α)Ευρωεκλογών :**

Ο Δικαστικός Αντιπρόσωπος παραδίδει στον εκλογέα **ένα μόνο σιέλ φάκελο**, για τις **ευρωεκλογές**  , ***τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει***

΄

Άποψη μου να σφραγίζονται και υπογράφονται οι φάκελοι κατά 10αδες για να μπορεί να γίνει έλεγχος με το πρωτόκολλο ψηφοφορίας ,δηλ. κάθε φορά που τελειώνουν οι 10 φάκελοι ,κοιτάμε αν το πρωτόκολλο ψηφοφορίας είναι σε 10,20,30 κλπ (και όχι μαζικά από πριν).

Ι.- Ο εκλογέας αφού παραλάβει μια πλήρη σειρά ψηφοδελτίων (των **ευρωεκλογών**) εισέρχεται στο διαχώρισμα (παραβάν) για να επιλέξει το ψηφοδέλτιο που επιθυμεί και να ψηφίσει τον υποψήφιο (ή τους υποψήφιους της επιλογής του)

ΙΙ.- Ο εκλογέας είναι υποχρεωμένος αφενός να παραλάβει όλη τη σειρά των ψηφοδελτίων και αφετέρου να εισέλθει στο διαχώρισμα (παραβάν) αλλιώς του απαγορεύεται να ψηφίσει.

ΙΙΙ.- Αν ο εκλογέας λόγω γήρατος, ασθένειας, αναπηρίας, αναλφαβητισμού κλπ. αδυνατεί να ασκήσει μόνος το εκλογικό του δικαίωμα, υποβοηθείται στην άσκηση του δικαιώματός του από τον Δικαστικό Αντιπρόσωπο ή Μέλος της Εφορευτικής Επιτροπής

**Οι εκλογείς με αναπηρία**ψηφίζουν με απόλυτη προτεραιότητα, ενώ καταβάλλεται κάθε προσπάθεια από το Δικαστικό Αντιπρόσωπο, ώστε να ψηφίσουν με τον ευκολότερο τρόπο.

**Απαγορεύεται να εισέλθει στο παραβάν οποιοδήποτε τρίτο πρόσωπο.**

Β)**Ψηφοφορία Περιφερειακών Εκλογών:**

Μετά την ολοκλήρωση της ψηφοφορίας στις ευρωεκλογές ο Δικαστικός Αντιπρόσωπος παραδίδει στον εκλογέα **ένα μόνο φάκελο**, με ην ένδειξη Π για τις Περιφερειακές εκλογές, τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει. Από εκεί αρχίζει ο δεύτερος κύκλος της ψηφοφορίας για τις Περιφερειακές εκλογές με τον ίδιο παραπάνω τρόπο.

Γ)**Ψηφοφορία Δημοτικών Εκλογών:**

α) Ο Δικαστικός Αντιπρόσωπος παραδίδει στον εκλογέα **ένα μόνο λευκό φάκελο**, με την ένδειξη Δ , τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει και μια σειρά ψηφοδελτίων για ανάδειξη δημοτικών συμβούλων .

΄

Μετά την ολοκλήρωση αυτής της ψηφοφορίας ο Δικαστικός Αντιπρόσωπος παραδίδει στον εκλογέα **ένα μόνο λευκό φάκελο**, με την ένδειξη Κ για την ανάδειξη Συμβούλων και Προέδρων Κοινοτήτων , τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει και τα αντίστοιχα ψηφοδέλτια.

 - ***Απαγορεύεται να δοθεί δεύτερος φάκελος σε εκλογέα .Συνήθως τον πετάν ,όταν είναι στο παραβάν,μαζί με τα ψηφοδέλτιο που δεν χρησιμοποίησαν και ισχυρίζονται ότι δεν τους δώσαμε φάκελο.***

**- Απόδοση στον εκλογέα της ταυτότητάς μόνο αφού ψηφίσει σ΄όλες τις εκλογές.**(εφόσον, βεβαίως,είναι από τους εκλογείς που ψηφίζουν και στις δύο εκλογές και εφ όσον δεν αρνείται να ψηφίσει).

**Αποπεράτωση της ψηφοφορίας**
Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος

**΄Ανοιγμα κάλπης –Καταμέτρηση φακέλων:**
    **1) Εξαγωγή Αποτελέσµατος στα ενιαία (χωρίς διάκριση «Α» και «Β») εκλογικά τµήµατα:**

- Οι εφορευτικές επιτροπές των εκλογικών τµηµάτων που η αρίθµησή τους λήγει σε **1, 4, 7 και 0** µεταδίδουν πρώτα τα αποτελέσµατα των ευρωεκλογών (υπέρ συνδυασµών). Ακολουθεί η µετάδοση των αποτελεσµάτων των περιφερειακών εκλογών και µετά των δηµοτικών.

- Οι εφορευτικές επιτροπές των εκλογικών τµηµάτων που η αρίθµησή τους λήγει σε**2, 5 και 8**µεταδίδουν πρώτα τα αποτελέσµατα των περιφερειακών εκλογών (υπέρ συνδυασµών). Ακολουθεί η µετάδοση των αποτελεσµάτων των ευρωεκλογών (υπέρ συνδυασµών) και µετά των δηµοτικών εκλογών (υπέρ συνδυασµών).

**2)\_ Εξαγωγή Αποτελέσµατος στα εκλογικά τµήµατα µε τη διάκριση «Α»:**

Οι εφορευτικές επιτροπές των εκλογικών τµηµάτων µε τη διάκριση «Α» που η αρίθµησή τους λήγει σε **1, 3, 5, 7, 9 και 0,** µεταδίδουν πρώτα τα αποτελέσµατα των ευρωεκλογών (υπέρ συνδυασµών). Ακολουθεί η µετάδοση των αποτελεσµάτων των συνδυασµών των περιφερειακών εκλογών.

- Οι εφορευτικές επιτροπές των εκλογικών τµηµάτων µε τη διάκριση «Α» που η αρίθµησή τους λήγει σε **2, 4, 6 και 8**, µεταδίδουν πρώτα τα αποτελέσµατα των περιφερειακών εκλογών (υπέρ συνδυασµών). Ακολουθεί η µετάδοση των αποτελεσµάτων των ευρωεκλογών.

 **3 Εξαγωγή Αποτελέσµατος στα εκλογικά τµήµατα µε τη διάκριση «Β»:**

Οι εφορευτικές επιτροπές των εκλογικών τµηµάτων µε τη διάκριση «Β», ανεξάρτητα από την αρίθµησή τους, µόλις ολοκληρωθεί η διαδικασία διαλογής και καταµέτρησης, ανακοινώνουν χωρίς καθυστέρηση, (με το τηλεγράφημα) στον οικείο Αντιπεριφερειάρχη τα αποτελέσµατα της ψηφοφορίας υπέρ συνδυασµών για τις δηµοτικές εκλογές. Ακολουθεί καταµέτρηση των ψηφοδελτίων για τις κοινοτικές εκλογές.

 Ανοίγει η κάλπη και αριθμούνται οι φάκελοι πρώτα χωρίς να ανοιχθούν  Στην πράξη κάνουμε δεσμίδες των πενήντα (50) -συνήθως- φακέλων που συγκρατούνται με λαστιχάκια  , για να γίνεται εύκολα επανέλεγχος .Εάν προκύψει διαφορά επαναλαμβάνεται η αρίθμηση ,εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν  υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης .Δεν προβλέπεται τι κάνουμε όταν οι φάκελοι είναι λιγότεροι,γι΄αυτό το  σημειώνουμε στο βιβλίο πρακτικών .Ανοίγουμε φακέλους,    ο Δικαστικός Αντιπρόσωπος παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.

**-**Στη συνέχεια (για τα έγκυρα ψηφοδέλτια ) **Πάνω στο ψηφοδέλτιο ο ΔΑ:** 1**) καταγράφει  τον αύξοντα αριθμό του (ώστε το ψηφοδέλτιο να αποκτήσει ταυτότητα), 2) καταγράφει ολογράφως τον αριθμό των σταυρών του ή την ανυπαρξία τους (π.χ. κανένας, ένας, δύο κοκ), 3) μονογράφει τόσο στη σημείωσή του αυτή, όσο και δίπλα από κάθε σταυρό προτίμηση**ς

 Ταυτόχρονα ο Γραμματέας και τα άλλα Μέλη της Εφορευτικής Επιτροπής καταχωρούν τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού και του συγκεκριμένου υποψηφίου (ή υποψηφίων) στα Βιβλία  διαλογής ψήφων υπέρ των Συνδυασμών και υπέρ των Υποψηφίων αντίστοιχα.

  **ΠΡΟΣΟΧΗ**: Τα άκυρα και τα λευκά ψηφοδέλτια **δεν αριθμούνται ,ούτε καταγράφονται στους πίνακες διαλογής. Μονογράφονται και αναγράφονται στην πράξη που συντάσσεται στο τέλος της διαλογής των ψήφων.**

 **Τα λευκά  ψηφοδέλτια δεν προσμετρούνται στα έγκυρα.**

- Κάθε άκυρο ψηφοδέλτιο συρράπτεται μαζί με το φάκελό του και τοποθετείται στη σωρό των άκυρων.

**Άκυρα** είναι τα ψηφοδέλτια :α) Όταν βρεθούν σε φάκελο που είναι διαφορετικός από αυτούς που έστειλε η Περιφέρεια.
β) Όταν βρεθούν σε φάκελο περισσότερα από 1 ψηφοδέλτια του ιδίου ή άλλου συνδυασμού
γ) Όταν τα ψηφοδέλτια δεν είναι έντυπα
δ) Όταν δεν έχουν τις διαστάσεις που ορίζει η απόφαση του Υπουργού εσωτερικών
ε) Όταν δεν είναι τυπωμένα σε λευκό χαρτί
στ) Όταν τα ψηφοδέλτια   δεν είναι τυπωμένα με μαύρο χρώμα
ζ) Όταν έχουν διάφορες εγγραφές , διαγραφές  , στίγματα ξέσματα,λέξεις φράσεις ,υπογραμμίσεις σχισίματα που έγινα σκόπιμα ή οτιδήποτε άλλο διακριτικό γνώρισμα που να παραβιάζεται το απόρρητο της ψηφοφορίας
η) ο φάκελος είναι κενός ή δεν περιέχει ψηφοδέλτιο

Όπως έχει παγιωθεί νομολογιακά, διακριτικό γνώρισμα που παραβιάζει το απόρρητο της ψηφοφορίας αποτελεί μόνο εκείνο το σημείο, το οποίο, κατά τα διδάγματα της λογικής και της ανθρώπινης εμπειρίας, μπορεί να προσδιορίσει, αμέσως ή εμμέσως, τον εκλογέα που ψήφισε με το συγκεκριμένο ψηφοδέλτιο (μεταξύ άλλων, ΑΕΔ 20/2013 ΑΕΔ 9/2001, 40/1995, 26/1994, 39/1991, 36/1991, 33/1991, 31/1991, 14/1990. 11/1990, ΣτΕ 343/2004). Σε περίπτωση αμφιβολίας, το ψηφοδέλτιο πρέπει να θεωρείται έγκυρο, ενόψει της συνταγματικής κατοχύρωσης του εκλογικού δικαιώματος (μεταξύ άλλων ΑΕΔ 20/2013, 1/2009, 37/2008, 16/2005, 9/2001, 26/1999).

***ΠΡΟΣΟΧΗ: Στις δημοτικές εκλογές αν   βρεθεί ψηφοδέλτιο άλλης εκλογικής περιφέρεις –του ιδίου Δήμου –αυτό λαμβάνεται έγκυρο υπέρ του ΣΥΝΔΙΑΣΜΟΥ (δεν λαμβάνουμε υπ΄οψη του σταυρούς)***

***Αν βρεθεί στην κάλπη ψηφοδέλτιο με περισσότερους σταυρούς από τους οριζόμενους, τότε,επίσης, λαμβάνεται έγκυρο υπέρ του ΣΥΝΔΙΑΣΜΟΥ (δεν λαμβάνουμε υπ΄οψη του σταυρούς)***

***Αν βρεθεί στην κάλπη Ψηφοδέλτιο με περισσότερους σταυρούς από τους οριζόμενους,μόνο σε ένα τμήμα του,τότε αυτοί δεν θα προσμετρηθούν στους υποψηφίους.***

 ***ΠΧ:α)στο τμήμα της εκλογικής περιφέρεια Πλατέως,βρέθηκε ψηφοδέλτιο της εκλογικής περιφέρεια Αλεξανδρείας –ΥΠΕΡ ΤΟΥ ΣΥΝΔΙΑΣΜΟΥ.***

***β)Στο τμήμα του ψηφοδελτίου των λοιπών εκλογικών περιφερειών ,ψηφίστηκαν πάνω από ένας υποψήφιος.-ΔΕΝ ΘΑ ΠΡΟΣΜΕΤΗΘΟΥΝ ΟΙ ΣΤΑΥΡΟΙ ΣΕ ΚΑΝΕΝΑΝ ΥΠΟΨΗΦΙΟ ΤΟΥ ΤΜΗΜΑΤΟΣ ΑΥΤΟΥ***

   Μετά το τέλος της διαλογής των ψηφοδελτίων και αναγραφής των αποτελεσμάτων στους πίνακες διαλογής-**κατά συνδυασμό** πρώτα-συμπληρώνεται το τηλεγράφημα, παραδίδεται στον   υπεύθυνο υπάλληλο του Δήμου (αγγελιοφόρο), που περιμένει έξω από το Εκλογικό Τμήμα για να το αποστείλει στην Αντιπεριφέρεια

  Το ίδιο επαναλαμβάνεται και με τις άλλες κάλπες.

  Αφού στείλουμε τα τηλεγραφήματα (Α΄τηλεγράφημα) **που σφραγίζονται,υπογράφονται και φέρουν ολογράφως το ονοματεπωνυμο του ΔΑ** & για όλες τις εκλογές βγάζουμε αποτελέσματα συμβούλων .

    **Αφού συμπληρώσουμε και υπογράψουμε τα βιβλία και τα τηλεγραφήματα, τα κλείνουμε ,(όπως τα υποδείγματα που ανήρτησε ο Δικηγορικός Σύλλογος) ετοιμάζουμε κάθε έναν σάκο ,ο οποίος θα παραδοθεί στο Πρωτοδικείο και θα περιέχει:**

 Α) *Μέσα στον σάκο* θα βρίσκονται ΜΟΝΟ τα άκυρα, τα λευκά, και τα έγκυρα ψηφοδέλτια τοποθετημένα κατά συνδυασμό (πιασμένα με λαστιχάκι), ,διορισμοί εφορευτικής επιτροπής , **πιστοποιητικά εγγραφής στους εκλογικούς καταλόγους και** υπεύθυνες δηλώσεις εκλογέων (αν υπάρχουν). Όλες αυτές οι κατηγορίες σε ξεχωριστούς φακέλους και με αναγραφή τι περιέχουν.Οι φάκελοι των εγκύρων, που χρησιμοποιήθηκαν δεν αποτελούν χρήσιμο υλικό και δεν πρέπει να τοποθετούνται στο σάκο.

Β) *Εκτός σάκου* για να μην υπάρξει πρόβλημα σχηματισμού ουράς και αρκετής ώρας αναμονής, να έχετε στο χέρι, ώστε να τα παραδώσετε στον Πρόεδρο Πρωτοδικών:

1) Αναφορά στον Έφορο

2) Eκλογικός κατάλογος

3) Βιβλίο Πράξεων Εφορευτικής Επιτροπής (Πρακτικό 1 & 2)

4) Βιβλίο διαλογής ψήφων

ΠΡΟΣΟΧΗ! Στα βιβλία διαλογής θα πρέπει στο τέλος της σειράς των σταυρών κάθε συνδυασμού και κάθε υποψήφιου να αναγραφεί και ο συνολικός αριθμός των σταυρών που έλαβε (ολογράφως ή έστω αριθμητικά,πχ:=0,=7,=156κλπ)

5) Πρωτόκολλο ψηφοφορίας

6) Το Έντυπο Πληρωμής Αντιπροσώπου και Γραμματέως εις διπλούν με αναγραφή του Α.Φ.Μ. (ευανάγνωστο) κ.λ.π . Όλα τα παραπάνω πρέπει να είναι συμπληρωμένα και υπογεγραμμένα (ΚΕΦΑΛΑΙΑ γράμματα )

7) Κατάσταση διπλοεγγεγραμμένων ,σε φάκελο (αν υπάρχουν)

**Παράδοση στην ΠΕΡΙΦΕΡΕΙΑ**

Στο κτίριο της πρώην Νομαρχίας (Μητροπόλεως 44) παραδίδουμε το

**α) Πρακτικό Νο 2 για Περιφερειάρχη και**

**β )Πρακτικό Νο 2 για Αντιπεριφερειάρχη**

**β)Το τηλεγράφημα**

**Παράδοση στον ΔΗΜΑΡΧΟ**

Στο κτίριο της Δημαρχίας παραδίδουμε το

 **Πρακτικό Νο 2 για Δήμαρχο** και την ΣΦΡΑΓΙΔΑ

  - Επειδή η μη παράδοση των παραπάνω εγγράφων συνεπάγεται κυρώσεις (πειθαρχικές και ποινικές) για το Δικαστικό Αντιπρόσωπο **πρέπει για κάθε παράδοση να λαμβάνει απόδειξη**

**ΕΙΣΠΡΑΞΗ ΑΠΟΖΗΜΙΩΣΗΣ (ή/και ΟΔΟΙΠΟΡΙΚΩΝ ΕΞΟΔΩΝ**

  **Διορισμός εντός της έδρας του Πρωτοδικείου** που είναι διορισμένος ο δικηγόρος : για να εισπράξει την αποζημίωση θα πρέπει να συμπληρώσει για κάθε εκλογική αναμέτρηση (26.05/2019 και 02.06/2019) αυτοτελώς τη σχετική φόρμα που θα ανοίξει στο www.gsis.gr, χρησιμοποιώντας τους κωδικούς του, όπου θα καταχωρήσει τα στοιχεία ταυτότητας, ΑΦΜ και διεύθυνση κατοικίας, τόσο του ίδιου, όσο και των γραμματέων ή/και διερμηνέων τουρκικής γλώσσας, που χρησιμοποίησε. Στη συνέχεια κάθε δικαιούχος (γραμματέας ή/και διερμηνέας) θα πρέπει να συμπληρώσει τη σχετική φόρμα στο www.gsis.gr, προκειμένου να πληρωθεί. Η πληρωμή θα γίνει με κατάθεση σε τραπεζικό λογαριασμό, που θα δηλώσει ο δικαιούχος, αφού διασταυρωθούν υπηρεσιακά τα στοιχεία αυτά με εκείνα που θα υποβάλει ο αρμόδιος Έφορος Δικαστικών Αντιπροσώπων, όσο αφορά την εκτέλεση των καθηκόντων τους (Δικαστικού Αντιπροσώπου και γραμματέων ή/και διερμηνέων).

Σημειώσεις: 1.- Για την περίπτωση που υπάρξει εμπλοκή στην πληρωμή του Δικαστικού Αντιπροσώπου θα πρέπει αυτός να φυλάσσει τα εξής δικαιολογητικά: Ι) τον διορισμό του (πρωτότυπο), ΙΙ) βεβαίωση της Εφορευτικής Επιτροπής ότι έχει εκτελέσει τα καθήκοντά του και ΙΙΙ) την απόδειξη της παράδοσης του εκλογικού σάκου στο Πρωτοδικείο (αν ήταν τακτικός Δικαστικός Αντιπρόσωπος) ή αντίστοιχη βεβαίωση του Εφόρου Δικαστικών Αντιπροσώπων της περιφερείας του ότι εμφανίστηκε χωρίς να χρησιμοποιηθεί (αν ήταν αναπληρωτής Δικαστικός Αντιπρόσωπος).

**Σημειώσεις:**

**- Για οποιοδήποτε πρόβλημα ή απορία την ημέρα των εκλογών, απευθυνθείτε στον ΄Εφορο Δικαστικών Αντιπροσώπων.**

**-Μέσα στο σάκο υπάρχουν εκτός από την εκλογική νομοθεσία,υπάρχουν και εγκύκλιοι,που μεταξύ των άλλων μπορεί να έχουν και πρόσφατες ενημερώσεις, που θέλουν την προσοχή μας.**

***Εύχομαι καλή επιτυχία***

**Βέροια 20 Μαΐου 2019**

**΄Ολγα Κυριακίδου (τηλ.6973.330903)**